CELEX: 32021D2131
Language: bg
Date: 2021-11-25 00:00:00
Title: Решение (ЕС) 2021/2131 на Съвета от 25 ноември 2021 година относно позицията, която трябва да се заеме от името на Европейския съюз в рамките на Съвместния комитет на ЕИП по отношение на изменението на Протокол № 32 относно финансовите условия за прилагане на член 82, приложен към Споразумението за ЕИП (текст от значение за ЕИП)

3.12.2021   
               
               
                  BG
               
               
                  Официален вестник на Европейския съюз
               
               
                  L 432/32
               
            
         РЕШЕНИЕ (ЕС) 2021/2131 НА СЪВЕТА
         от 25 ноември 2021 година
         относно позицията, която трябва да се заеме от името на Европейския съюз в рамките на Съвместния комитет на ЕИП по отношение на изменението на Протокол № 32 относно финансовите условия за прилагане на член 82, приложен към Споразумението за ЕИП
         (текст от значение за ЕИП)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 122 и член 322, параграф 1, във връзка с член 218, параграф 9 от него,
         като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Споразумението за Европейското икономическо пространство (2) (наричано по-нататък „Споразумението за ЕИП“) влезе в сила на 1 януари 1994 г.
                  
               
                     (2)
                  
                  
                     Съгласно член 98 от Споразумението за ЕИП Съвместният комитет на Европейското икономическо пространство (наричан по-нататък „Съвместният комитет на ЕИП“) може да реши да измени inter alia Протокол № 32 относно финансовите условия за прилагане на член 82, приложен към Споразумението за ЕИП (наричан по-нататък „Протокол № 32“).
                  
               
                     (3)
                  
                  
                     С Регламент (ЕС) 2020/2094 (3), с който бе създаден Инструмента на Европейския съюз за възстановяване, се разпределят допълнителни външни целеви приходи за програма „Хоризонт Европа“, създадена с Регламент (ЕС) 2021/695 на Европейския парламент и на Съвета (4), и за Механизма за гражданска защита на Съюза, регламентиран с Решение № 1313/2013/ЕС на Европейския парламент и на Съвета (5). Целесъобразно e в Протокол № 32 да се поясни, че за целите на изчисляването на финансовите вноски на държавите от ЕАСТ основата за изчисляване следва да бъде увеличена с бюджетните кредити, съответстващи на външните целеви приходи по член 3, параграф 1 от Регламент (ЕС) 2020/2094, във връзка с участието на тези държави в посочената програма и посочения механизъм.
                  
               
                     (4)
                  
                  
                     Поради това Протокол № 32 следва да бъде съответно изменен.
                  
               
                     (5)
                  
                  
                     Следователно позицията на Съюза в рамките на Съвместния комитет на ЕИП следва да се основава на проекта на решение на Съвместния комитет на ЕИП,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза в рамките на Съвместния комитет на ЕИП във връзка с предложеното изменение на Протокол № 32 относно финансовите условия за прилагане на член 82, приложен към Споразумението за ЕИП, се основава на проекта на решение на Съвместния комитет на ЕИП (6).
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 25 ноември 2021 година.
            
               
                  За Съвета
               
               
                  Председател
               
               Z. POČIVALŠEK
            
         
         
            (1)  ОВ L 305, 30.11.1994 г., стр. 6.
         
            (2)  ОВ L 1, 3.1.1994 г., стр. 3.
         
            (3)  Регламент (ЕС) 2020/2094 на Съвета от 14 декември 2020 г. за създаване на Инструмент на Европейския съюз за възстановяване с цел подкрепа на възстановяването след кризата с COVID-19 (ОВ L 433I, 22.12.2020 г., стр. 23).
         
            (4)  Регламент (ЕС) 2021/695 на Европейския парламент и на Съвета oт 28 април 2021 г. за създаване на Рамковата програма за научни изследвания и иновации „Хоризонт Европа“, за определяне на нейните правила за участие и разпространение на резултатите и за отмяна на регламенти (ЕС) № 1290/2013 и (ЕС) № 1291/2013 (ОВ L 170, 12.5.2021 г., стр. 1).
         
            (5)  Решение № 1313/2013/ЕС на Европейския парламент и на Съвета от 17 декември 2013 г. относно Механизъм за гражданска защита на Съюза (ОВ L 347, 20.12.2013 г., стр. 924).
         
            (6)  Вж. док. ST 13509/21 на http://register.consilium.europa.eu.